เรื่องร้องเรียน: อยากให้ช่วยมาดูแลเรื่องนกพิราบ ที่ถนนสมเด็จเจ้าพระยาซอย 6 หน่อยค่ะ มีจำนวนมากขึ้นเรื่อยๆ และสร้างความเดือดร้อนเรื่องขี้นก และห่วงสุขภาพของเด็กๆด้วยค่ะ เห็นมีคนชอบเอาอาหารจำนวนมากมาทิ้งไว้ให้นกกิน และล่าสุดที่เห็นเป็นเจ้าหน้าที่รักษาความสะอาดของ กทม เอาอาหารนกมาทิ้งไว้บนสะพาน มีนกจำนวนมากเลยมากิน และจำนวนนกเพิ่มขึ้นเรื่อยๆ คนข้างบ้านก้อเริ่มบ่น คนเอาอาหารมาให้ไม่เดือดร้อน แต่เราเดือดร้อนกันนะคะ จึงอยากให้เห็นใจผู้อยู่อาศัยบริเวณนี่ด้วย มีเด็กๆและผู้สูงอายุ เป็นห่วงเรื่องสุขภาพมากค่ะ ทุกวันนี้ไหนจะโควิด ฝุ่นPM ไข้หวัดใหญ่ ที่ต้องคอยระวังก้ออยู่ยากแล้วนะคะ ช่วยเหลือด้วยนะคะ ขอบคุณมากค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ ได้ประชาสัมพันธ์ประชาชนบริเวณใกล้เคียงซอยสมเด็จเจ้าพระยา 6 ตามประกาศสำนักงานเขตคลองสาน เรื่อง ห้ามให้อาหารนกพิราบในที่หรือทางสาธารณะ ทั้งนี้จักได้ประสานให้ฝ่ายเทศกิจกวดขันและดำเนินการตามอำนาจหน้าที่ตาม พรบ.รักษาความสะอาดฯ และประสานแจ้งให้ฝ่ายรักษาความสะอาดฯ เพื่อดำเนินการในส่วนของเจ้าหน้าที่ที่นำอาหารมาให้นกพิราบต่อไป
ความเห็นของผู้แจ้ง: ขอบคุณเจ้าหน้าที่ทุกท่าน และหน่วยงานทุกฝ่ายที่เห็นถึงความสำคัญในการแก้ไชปัญหาเรื่องนก และช่วยดำเนินการแก้ไขให้โดยเร็ว
พื้นที่: แขวงสมเด็จเจ้าพระยา เขตคลองสาน กรุงเทพมหานคร